ᱵᱩᱨᱡᱽ ᱠᱷᱚᱞᱤᱯᱷᱟ

ᱵᱩᱨᱡᱽ ᱠᱷᱚᱞᱤᱯᱷᱟ (ᱟᱨᱚᱵᱤᱠ برج خليفة‎‎, ) ᱫᱚ ᱥᱮᱞᱮᱫ ᱟᱨᱚᱵᱽ ᱮᱢᱤᱨᱮᱛ ᱨᱮᱭᱟᱜ ᱢᱤᱫ ᱵᱤᱞᱰᱤᱝ ᱠᱟᱱᱟ ᱾ ᱒᱐᱑᱐ ᱥᱟᱞ ᱨᱮ ᱱᱚᱣᱟ ᱩᱰᱷᱟᱹᱣ ᱢᱟᱬᱟᱝ ᱱᱚᱣᱟ ᱫᱚ ᱵᱩᱨᱡᱽ ᱫᱩᱵᱟᱭ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱱᱚᱣᱟ ᱨᱮᱭᱟᱜ ᱥᱟᱢᱚᱛ ᱩᱥᱩᱞ ᱫᱚ ᱦᱩᱭᱩᱜ ᱠᱟᱱᱟ ᱘᱒᱙.᱘ ᱢᱤᱴᱚᱨ (᱒,᱗᱒᱒ ᱯᱷᱤᱴ) ᱾ ᱟᱱᱴᱤᱱᱟ ᱵᱮᱜᱚᱨ ᱵᱟᱝᱢᱟ ᱠᱷᱟᱹᱞᱤ ᱵᱤᱞᱰᱤᱝ ᱨᱮᱭᱟᱜ ᱩᱥᱩᱞ ᱫᱚ ᱦᱩᱭᱩᱜ ᱠᱟᱱᱟ ᱘᱒᱘ ᱢᱤᱴᱚᱨ (᱒,᱗᱑᱗ ᱯᱷᱤᱴ) ᱾ ᱡᱮᱜᱮᱛ ᱨᱮᱭᱟᱜ ᱩᱥᱩᱞ ᱵᱤᱞᱰᱤᱝ ᱨᱮᱭᱟᱜ ᱛᱟᱹᱞᱠᱟᱹ ᱨᱮ ᱱᱚᱣᱟ ᱵᱤᱞᱰᱤᱝ ᱦᱚᱸ ᱢᱮᱱᱟᱜ-ᱟ ᱾ ᱵᱩᱨᱡᱽ ᱠᱷᱚᱞᱤᱯᱷᱟ ᱨᱮᱭᱟᱜ ᱵᱮᱱᱟᱣ ᱫᱚ ᱒᱐᱐᱔ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱾ ᱚᱱᱟ ᱨᱮᱭᱟᱜ ᱢᱚᱬᱮ ᱥᱮᱨᱢᱟ ᱛᱟᱭᱚᱢ ᱢᱮᱱᱢᱮ ᱒᱐᱐᱙ ᱥᱟᱞ ᱨᱮ ᱱᱚᱣᱟ ᱨᱮᱭᱟᱝ ᱵᱮᱱᱟᱣ ᱫᱚ ᱢᱩᱪᱟ,ᱫ ᱞᱮᱱᱟ ᱾ ᱱᱚᱣᱟ ᱵᱤᱞᱰᱤᱝ ᱫᱚ ᱒᱐᱑᱐ ᱥᱟᱞ ᱨᱮ ᱡᱷᱤᱡ ᱞᱮᱱᱟ ᱾ ᱱᱚᱣᱟ ᱵᱤᱞᱰᱤᱝ ᱵᱮᱱᱟᱣ ᱨᱮᱭᱟᱜ ᱚᱡᱮ ᱫᱚ ᱛᱟᱦᱮᱸ ᱠᱟᱱᱟ ᱡᱮ ᱡᱮᱜᱮᱛ ᱨᱮ ᱧᱩᱛᱩᱢ ᱟᱨᱡᱟᱣ ᱾ ᱱᱚᱣᱟ ᱨᱮᱭᱟᱜ ᱢᱩᱬ ᱵᱟᱝᱢᱟ ᱮᱦᱚᱵ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱵᱩᱨᱡᱽ ᱫᱩᱵᱟᱭ ᱾ ᱟᱵᱩ ᱫᱷᱟᱵᱤ ᱨᱮᱱᱤᱡ ᱥᱟᱥᱚᱱᱤᱭᱟᱹ ᱟᱨ ᱭᱩᱱᱟᱭᱴᱮᱰ ᱟᱨᱚᱵᱽ ᱮᱢᱤᱨᱮᱛ ᱨᱮᱱᱤᱡ ᱫᱤᱥᱚᱢ ᱜᱢᱠᱮ ᱠᱷᱚᱞᱤᱯᱷᱟ ᱵᱤᱱ ᱡᱟᱭᱮᱫ ᱚᱞ ᱱᱟᱦᱭᱟᱫᱽ ᱧᱜ ᱧᱩᱛᱩᱢ ᱚᱝᱥᱟᱨ ᱱᱚᱣᱟ ᱫᱚ ᱛᱟᱭᱚᱢ ᱛᱮ ᱵᱩᱨᱡᱽ ᱠᱷᱚᱞᱤᱯᱷᱟ ᱢᱮᱱᱛᱮ ᱠᱚ ᱧᱩᱛᱩᱢ ᱟᱹᱨᱩ ᱠᱮᱜ-ᱟ ᱾ ᱱᱚᱣᱟ ᱵᱤᱞᱰᱤᱝ ᱵᱮᱱᱟᱣᱮᱱ ᱛᱟᱭᱤᱢ ᱟᱹᱰᱤ ᱜᱟᱱ ᱩᱥᱩᱞ ᱵᱤᱞᱰᱤᱝ ᱨᱮᱭᱟᱜ ᱨᱮᱠᱚᱰ ᱠᱚ ᱨᱟᱹᱯᱩᱫ ᱮᱱᱟ ᱾ ᱵᱩᱨᱡᱽ ᱠᱷᱚᱞᱤᱯᱷᱟ ᱨᱮᱭᱟᱜ ᱰᱤᱡᱟᱭᱤᱱ ᱫᱚ ᱟᱨᱠᱤᱴᱮᱠᱪᱚᱨ ᱟᱫᱽᱨᱤᱭᱟᱱ ᱥᱢᱤᱛᱷ ᱮ ᱵᱮᱱᱟᱣ ᱞᱮᱜ-ᱟ ᱾ ᱩᱱᱤ ᱜᱮ ᱣᱤᱞᱤᱥ ᱴᱟᱣᱟᱨ ᱨᱮᱭᱟᱜ ᱰᱤᱡᱟᱭᱤᱱ ᱦᱚᱸᱭ ᱵᱮᱱᱟᱣ ᱞᱮᱜ-ᱟ ᱾ ᱢᱚᱦᱟᱱ ᱥᱟᱢᱟᱨᱟ ᱢᱚᱥᱡᱤᱫᱽ ᱞᱮᱠᱟ ᱫᱷᱟᱨᱟ ᱤᱥᱞᱟᱢ ᱰᱤᱡᱟᱭᱤᱱ ᱛᱮ ᱱᱚᱣᱟ ᱴᱟᱣᱟᱨ ᱫᱚᱠᱚ ᱵᱮᱱᱟᱣ ᱟᱠᱟᱜ-ᱟ ᱾ ᱱᱚᱣᱟ ᱵᱤᱞᱰᱤᱝ ᱨᱮᱫᱚ ᱡᱚᱛᱚ ᱛᱮ ᱕᱗ ᱜᱚᱴᱟᱝ ᱞᱤᱯᱴ ᱟᱨ ᱘ ᱜᱚᱴᱟᱝ ᱮᱥᱠᱟᱞᱮᱴᱚᱨ ᱢᱮᱱᱟᱜ-ᱟ ᱾ ᱩᱛᱱᱟᱹᱣ ᱱᱚᱣᱟ ᱨᱮᱭᱟᱜ ᱵᱮᱱᱟᱣ ᱫᱚ ᱖ ᱡᱟᱱᱩᱣᱟᱨᱤ ᱒᱐᱐᱔ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱟᱨ ᱑ ᱚᱠᱴᱚᱵᱚᱨ ᱒᱐᱐᱙ ᱥᱟᱞ ᱨᱮ ᱥᱟᱹᱛ ᱞᱮᱱᱟ ᱾ ᱚᱯᱷ᱾ᱥᱤᱭᱟᱞᱤ ᱱᱚᱣᱟ ᱵᱤᱞᱰᱤᱝ ᱫᱚ ᱔ ᱡᱟᱱᱩᱣᱟᱨᱤ ᱒᱐᱑᱐ ᱥᱟᱞ ᱨᱮ ᱡᱷᱤᱡ ᱮᱱᱟ ᱾ ᱱᱚᱣᱟ ᱫᱚ 2 km2 (490-acre) ᱡᱟᱜᱟᱭ ᱟᱢᱮᱴ ᱟᱠᱟᱜ-ᱟ ᱾ ᱱᱚᱣᱟ ᱵᱤᱞᱰᱤᱝ ᱨᱮᱭᱟᱜ ᱰᱤᱡᱟᱭᱤᱱ ᱫᱚ ᱪᱤᱠᱟᱜᱚ ᱨᱮᱱ ᱥᱠᱤᱫᱽᱢᱚᱨ, ᱩᱣᱤᱝᱜᱽᱥ, ᱢᱮᱨᱤᱞᱞᱥ ᱮᱢᱟᱱ ᱠᱚ ᱡᱩᱛ ᱞᱮᱜ-ᱟ ᱾ ᱢᱩᱬ ᱟᱨᱠᱤᱴᱮᱠ ᱫᱚᱭ ᱛᱟᱦᱮᱸ ᱠᱟᱱᱟ ᱟᱫᱽᱨᱤᱭᱟᱱ ᱥᱢᱤᱛᱷ ᱟᱨ ᱵᱮᱱᱟᱣ ᱨᱮᱱᱤᱡ ᱢᱩᱬ ᱤᱧᱡᱤᱱᱤᱭᱚᱨ ᱫᱚᱭ ᱛᱟᱦᱮᱸ ᱠᱟᱱᱟ ᱵᱤᱞ ᱵᱟᱠᱮᱨ ᱾ ᱮᱛᱚᱦᱚ ᱠᱚᱱᱴᱟᱠᱴᱚᱨ ᱠᱚᱫᱚ ᱠᱚ ᱛᱟᱦᱮᱸ ᱠᱟᱱᱟ ᱠᱚᱧᱮ ᱠᱚᱨᱤᱭᱟ ᱨᱮᱱᱤᱡ ᱥᱟᱢᱥᱩᱝ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ "The Burj Dubai Tower Wind Engineering" (PDF). Archived from the original (PDF) on 2023-12-08. Retrieved 2019-12-03. (597 KB) (Structure magazine, June 2006) "The Wind Engineering of the Burj Dubai Tower" (PDF). Archived from the original on 14 ᱥᱮᱯᱴᱮᱢᱵᱚᱨ 2017.: CS1 maint: bot: original URL status unknown (link) (620 KB) (Irwin et al., November 2006) BBC reports: Burj Khalifa opening, with video and links; Maintaining the world's tallest building